|  |
| --- |
| **Tilsynsdokument for opfølgende pædagogisk tilsyn****(offentliggøres på afdelingens hjemmeside)** |
| **Afdeling**Lindehuset | **Dato/årstal 2021****16 december** | **Pædagogisk konsulent**June Moser Kampmark |
| **Mødets varighed**1 ½ time | **Mødeleder**June | **Referent (pæd. konsulent)**June Moser Kampmark |
| **Deltagere**Gine leder, June konsulent |
| **Drøftelse af arbejdet med indsatsområder og anbefalinger i afdelingens handleplan, samt eventuelle opmærksomheder fra spørgeskema vedr. opfyldelse af lovgivning, retningslinjer for sikkerhed mv.**  |
| **Indsatsområde 1**Inddragelse af børnenes perspektiv, udvikling i måde de voksne møder børnene på. Mere ensartethed | Siden ny leder er kommet til pr.1 maj, er der arbejdet med anderkendende kommunikation. Det betyder at personalet sætter ord på barnets følelser, og møder barnet i de følelser barnet har.I det pædagogiske arbejde tages udgangspunkt i børnenes perspektiv, børnenes ideer inddrages i planlægningen af de pædagogiske aktiviteter. Blandt andet ved den månedlige maddag.Der er arbejdet med pædagogernes forberedelse, så de voksne er klar til mødet med børnene, og kan skabe fokus på dem. Der arbejdes med et ugehjul, med forskellige aktiviteter på dagene. Vi drøfter de voksnes deltagelse i legen, her har børnehuset fokus på at de voksne ”går foran” som deltager i legen, er med ved siden af, hvis det skønnes at være en god ide´, eller forholder sig observerende og i baggrunden, hvis situationen skønnes at være til det. Der inddrages materialer og redskaber til at understøtte legens tema.  |
| **Indsatsområde 2**Endnu flere tydelige læringsmiljøer og tilgængeligt legetøj. organisering, når dagen ser anderledes ud end planlagt. | Børnehuset har arbejdet med læringsmiljøerne/legezonerne. Der er blandt andet kommet billeder på kurve og kasser i stedet for tekst som børnene ikke kunne læse.Der skiftes legetøj ud, så der løbende tilbydes noget nyt.Der benyttes stræk lagner som underlag til blandt andet Lego, hvilket er støjdæmpende og der kan hurtigt ryddes op. Vi drøfter at den ene stue er en udfordring at indrette zone opdelt, grundet lokalets rektangulære form. Vi taler om, at stuerne med fordel kan indrettes med forskellige legezoner med udgangspunkt i rummets fysiske muligheder. Således at alle stuer ikke tilbyder det samme. Dette kan understøtte arbejdet på tværs af stuernePå dage, hvor der eks. er sygdom, tælles der børn, og grupperne fordeles. De planlagte aktiviteter gennemføres såvidt det er muligt.Der er bevilliget ekstra midler til vikarer, så der kan dækkes ind ved sygdom og andet fravær.  |
| **Den pædagogiske konsulents observationer (med særligt fokus på afdelingens indsatsområder)** |
| Ved tilsynet er alle børn indenfor, fordelt på tre stuer.Jeg starter på den første stue, i børnehaven, hvor der er en voksen sammen med mange børn. Der er sat tusser frem på et bord og Lego på et andet bord. Børnene leger forskellige lege på stuen. I et hjørne af stuen, står der et børnekøkken ved siden af en dukke seng, hvor der ligger en masse forskelligt legetøj ovenpå. Det er ikke særligt tydeligt, hvad man kan lege, og legezonen fremstår rodet og uorganiseret. Det observeres at rummets belysning er meget dæmpet, og lamperne i rummet nogen steder hænger uhensigtsmæssigt i forhold til læringsmiljøerne. Den meget dæmpede belysning vanskeliggør børnenes fordybelse i legen, eksempelvis ved konstruktions lege.Den voksne beder børnene om at rydde op. Børnene involveres i oprydningen. Der benyttes et ”stopur” som indikerer, hvornår et barn skal stoppe med at lege for at gå i gang med at rydde op. Den voksne deltager i oprydningen, og fortæller børnene, at snart skal de spise formiddagsmad og have morgensamling. Efterfølgende kommer en anden voksen, og der afvikles morgensamling med juletema.Jeg fortsætter tilsynet ind på den anden stue, hvor børnene er i gang med at finde deres pladser ved bordene. Børnene taler dæmpede med hinanden, og venter på at få lov til at spise. Der synges en ”værsgo” sang. Børnene spiser deres medbragte mad. Børnene er fordelt ved tre borde, hvor der sidder voksne ved to af bordene. Den voksne, som sidder ved det ene bord rejser sig for at organisere en opslagstavle. Børnene fortælles ikke hvorfor den voksne forlader bordet. Der skal ophænges julesange. Der oplæses en julefortælling mens børnene spiser. Rummet er opdelt så det er svært for alle børn at følge med, når der vises billeder.Der er meget lidt tilgængeligt legetøj på stuen. På en reol ligger der materialer, spil, puslespil. På en væg hænger der billeder af børnene og de voksne. Ved køkken lege zonen, hænger blandt andet hånddukker til dukke teater. Der er sparsom dialog med børnene under måltidet.Jeg fortsætter tilsynet på den sidste stue, hvor børnene sidder og spiser deres mad. Der observeres dialog med børnene over flere led. Børnene fortæller om jul, og hvad de ønsker sig. Den voksne spørger nysgerrigt ind.Under tilsynet er det ikke muligt at observere, hvorvidt der er arbejdet med at optimere de tematiserede læringsmiljøer. Det observeres at børnehuset fysiske børnemiljø, både i fælles arealer og på stuerne fremstår rodet, og ikke særligt indbydende. Generelt giver indretningen grund til en drøftelse om hvorvidt børnehusets pædagogiske målsætning, er tænkt ind i indretningen.  |
| **Justering af handleplan på baggrund af det opfølgende tilsynsmøde** |
| **Justeringer indsatsområde 1** | Der arbejdes videre og udvikles på indsatsområdet |
| **Justeringer indsatsområde 2** | Der arbejdes videre og udvikles på læringsmiljøerne. |
| **Den pædagogiske konsulents anbefalinger på baggrund af det opfølgende tilsyn** |
| Det anbefales at der arbejdes målrettet med indsatsområderne for de tematiserede læringsmiljøer, således at det er tydeligt for børnene hvad man kan lege. Der kan med fordel synliggøres endnu mere hvad den enkelte legezone tilbyder. Der kan findes inspiration til arbejdet med det æstetiske læringsmiljø på <https://dcum.dk/dagtilbud/vaerktoejer-og-inspiration/boernemiljoeer-i-praksis-to-gode-eksempler-paa-legemiljoeer>Herunder bør der tænkes sprogstimulering ind i visualiseringen af de enkelte legezoner.Det anbefales at belysningen tænkes ind, således at den understøtter de enkelte læringsmiljøer.Det anbefales at der fortsat er fokus på at arbejde med børnene i mindre grupper, således at viden om det enkelte barn optimeres. |
| **Den pædagogiske konsulents evt. påbud** |
| Ingen påbud |